398 A MAGYAR TUD. TÁRSASÁG ÉRTEKEZÉSEI. 
tartozzék. Továbbá a király kéretik: hogy azoknak elvételét a szomszéd 
tartományokban is eszközölje. 
A 10-ik ágazat, mely a birói és levélalakú parancsokról az 1625: 
5-ik törvénycikket megtartatni rendeli. 
A 14-dik ágazat, melyben a rendek a Rába folyó ágyának kitiszti- 
tása iránt az 1625 :15-dik ágazatot megujítván, ezen munkát , mivel hasz- 
nosnak mutatkozik, folytattatni és bevégeztetni határozzák , és a Tiszának 
áradásai ellen építendő gátok iránt az 1613 : 27-ik cikket megujítják. 
A 15-ik ágazat, mely a harmincadoknak, az ádriai tengertől kezdve 
egész Pozsonyig, a pozsonyi kamara alá vetését elrendelő 1625 : 25-ik tör- 
vénycikket foganasíttatni, az újont felállított új harmincadokat legközelebb 
időben teendő vizsgálat után tüstént megszüntetni, és a zsidókat mind a 
harmincadoknak mind a vámoknak kibérlésétől eltávolittatni rendeli. 
A 16-dik ágazat, mely a Slézia felé vivő útjárásoknál Budetin és 
Jablonka mellett védelem végett épített gátokat, megszünvén a veszély, 
lerontatni , és az őrsereget onnét eltétetni határozza. 
A 22-ik ágazat, melyben az ország határai iránti biztosságokra néz- 
ve országunk rendei az 1625 : 23-ik cikkre vonatkoznak, és az elholtaknak 
helyébei helyettesítést a nádorra bízzák. 
A 23-dik ágazat, mely által ő felsége kéretik: hogy kegyes ajánl- 
kozása szerint gondoskodjék , miszerint külső országokkal teendő alkudo- 
zások által az országnak határai és jogai, fóleg az erdők, a zengi ha- 
vasok, a buccarói kikötő, és ezeknek urai vagy birtokosai kárt ne 
szenvedjenek. 
A 24-dik ágazat, melyben országunk rendei a slavóniai és horvát- 
országi oláhok dolgának végrehajtására küldendő biztossághoz az elnök- 
ségre ugyan két egyházi, a tagságra pedig három világi egyént kijelölnek , 
az elnököt a jelen nem leendő tagoknak helyettesítés általi kipótlására is 
felhatalmazván , és a biztosságot az oláhok iránt eddig hozott országgyű- 
lési határozatoknak megtartására kötelezvén. Továbbá a királyt kérik: 
hogy maga részéről szinte átadó hatalommal felruházott biztosokat 
nevezzen. 
A 26-dik ágazat, melyben a rendek, a szepességi 13 város és 
Lublyó vára visszaváltásának módja iránti tanácskozásra a lengyel király- 
hoz és nemzethez követséget küldeni jónak tartván, ahhoz négy egyént 
neveznek , és részint azoknak a nádor által mérséklendő költségeire, ré- 
